*Par slēgta konkursa*

*“Tramvaja infrastruktūras pielāgošana*

*zemās grīdas tramvaja parametriem. 7.tramvaja maršruts.”*

 *(ID Nr.RS/2022/12) kandidātu atlases nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**Jautājums:**

*Kandidātu atlases nolikuma punkta 12.4.1. attiecībā uz Kandidāta pieredzi nosaka, ka tam jābūt pieredzei* "ne vairāk kā *7* (septiņos) iepriekšējos gados (kā arī periodā līdz piedāvājumu iesniegšanas brīdim) ir veicis apdzīvotas vietas ielu pārbūvi vai izbūvi vismaz 1 (vienā) objektā, ar nosacījumu, ka šajā objektā būvdarbu ietvaros ir veikta tramvaju sliežu ceļu izbūve, pārbūve vai atjaunošana un objekts ir pilnībā pabeigts un nodots ekspluatācijā.*”*

*Lūdzam Pasūtītāju apstiprināt, ka Kandidāts būs izpildījis attiecīgo prasību, ja tam ir pieredze sliežu ceļu izbūves, pārbūves vai atjaunošanas būvdarbos, ja tie veikti apdzīvotas vietas ielā un darbu ietvaros veikti arī ceļu būvdarbi.*

*Gatavojot atbildi, lūdzam ņemt vērā, ka Pasūtītājs par Kandidāta pieredzi tieši ielu izbūves darbos jau pārliecinās, nolikuma 12.4.2. punkta ietverto prasību ietvaros.*

*Šīs jautājums attiecas arī uz* *galvenā (atbildīgā) būvdarbu vadītāja nolikuma 12.5.1.1. un 12.5.1.2. punktos prasīto pieredzi.*

**Atbilde:**

Paskaidrojam, ka par atbilstošu nolikuma 12.4.1. un 12.5.1.1.punktam tiks atzīta pretendenta un galvenā (atbildīgā) būvdarbu vadītāja pieredze arī tādos objektos, kur kopā ar tramvaju sliežu ceļu izbūves, pārbūves vai atjaunošanas darbiem veikti arī citi ceļu būvdarbi.

Papildus norādām, ka Kandidāta pieredze tiks atzīta par atbilstošu 12.4.punktam arī, ja nolikuma 12.4.1.punktā un 12.4.2.punktā norādītie būvdarbi būs veikti divos kopīgos objektos, kā arī, galvenā (atbildīgā) būvdarbu vadītājapieredze tiks atzīta par atbilstošu 12.5.1.punktam arī, ja nolikuma 12.5.1.1.punktā un 12.5.1.2.punktā norādītie būvdarbi būs veikti vienā objektā.

Iepirkumu komisijas priekšsēdētāja Karīna Meiberga